kardosdrur/scandi-wiki huggingface dataset:
Spillernes antal (fodbold)

Antallet af spillere i en fodboldkamp er en regel i fodboldloven om, hvor mange spillere der må være på banen samtidigt, samt hvordan udskiftninger af spillere skal foretages. Reglen er reguleret i fodboldlovens §3.

Spillerne 
En fodboldkamp spilles af to hold, som hver består af højst 11 spillere. En af disse skal være målmand.
En kamp kan ikke begynde, hvis et af holdene består af færre end 7 spillere.

Danske forhold 
I turneringskampe spillet under det danske fodboldforbund, DBU kan der som udgangspunkt indsættes op til 3 reserver i en kamp. Særlige turneringsregler kan angive hvis det må indsættes flere reserver, dog maksimalt 7.

Udskiftninger 
En spiller kan udskiftes med en reservespiller, hvis en række forhold er opfyldt
- enhver ønsket udskiftning skal meddeles dommeren, før den finder sted

- en reserve må træde ind på banen, efter at den udskiftede spiller har forladt den, og efter at dommeren har givet ham tegn 

- en reserve må kun træde ind på banen under en standsning i spillet og kun ved midterlinjen 

- en udskiftning er foretaget, når reserven træder ind på banen. 

- alle reserver er underkastet dommerens myndighed, hvad enten de deltager i kampen eller ej.

Udskiftning af målmanden 
Enhver anden spiller kan skifte plads med målmanden, hvis: 

- dommeren er underrettet, før skiftet finder sted 

- skiftet sker under en standsning i spillet.

Fodboldregler
Bedsted Kirke

Bedsted Kirke har flere betydninger:

 Bedsted Kirke (Tønder Kommune) – kirke i Sønderjylland.
 Bedsted Kirke (Thy) – kirke i Sydthy (Thisted Kommune).
Vor Frelsers Kirke (Vejle)

Vor Frelsers Kirke (Vejle Kommune) er en kirke i Vejle Provsti, Haderslev Stift. Kirken er opført i 1904-07 efter tegninger af Valdemar Koch og fuldført efter Kochs død i 1902 af Johannes Magdahl Nielsen.

Kirkebygningen 
Kirken er en treskibet, hvidkaldet murstensbygning med rødt tegltag, kor og et indbygget svært tårn med spidsgavle og kobberdækket spir. Der er 600 siddepladser.

Kilder 
Salmonsens konversationsleksikon

Eksterne kilder og henvisninger 

 Vor Frelsers Kirke  hos nordenskirker.dk
 Vor Frelsers Kirke hos KortTilKirken.dk
 Vor Frelsers Kirke hos danmarkskirker.natmus.dk (Danmarks Kirker, Nationalmuseet)

Kirker i Vejle Kommune
Kirker i Haderslev Stift
Kirker i Vejle Amt
Bygninger, konstruktioner og anlæg i Vejle
Vor Frelsers Kirke (Horsens)

Vor Frelsers Kirke er den ældste bygning i Horsens.

Kirkens orgel er bygget af Frobenius Orgelbyggeri i 1977 og har 40 registre.

Kirken var 22.august 2018 udsat for en påsat brand, hvor prædikestolen fra 1670 udbrændte totalt.

Eksterne kilder og henvisninger 

 Vor Frelsers Kirkes historie 
 Vor Frelsers Kirke på KortTilKirken.dk
 Vor Frelsers Kirke på danmarkskirker.natmus.dk (Danmarks Kirker, Nationalmuseet)

Kirker i Horsens Kommune
Kirker i Århus Stift
Kirker i Skanderborg Amt
Bygninger, konstruktioner og anlæg i Horsens
Konjugation (farmakokinetik)

Konjugation betegner i farmakokinetikken det fænomen, at nogle stoffer bindes sammen med andre (konjugeres) med det formål at blive vandopløselige, så moderstoffet kan udskilles gennem nyrerne eller tarmen. Når stoffer netop er vandopløselige, reabsorberes de vanskeligere over nyre- og tarmepitelet. Konjugation foregår i mennesket fortrinsvis i leveren.

Konjugationen af stoffer kan hæmmes ved nedsat blodtilførsel til leveren og ved leversygdom som f.eks. skrumpelever. Herved kan biotilgængeligheden af et tilført stof (som f.eks. et lægemiddel) stige.

Mekanisme 
Moderstoffet bindes kovalent til en funktionel gruppe, der er højpolær. Funktionelle grupper, hvormed konjugation foregår:
 Glukuronsyre (glukuronidering)
 Sulfat (sulfatering)
 Glutathion
 Aminosyrer
 Acetat (acetylering)

Eksempler på konjugation 
Stoffer, der glukuronideres:
 Paracetamol
 Morfin
 Diazepam

Stoffer, der sulfateres:
 Paracetamol
 Steroider
 Kloramfenikol

Stoffer, der acetyleres:
 Sulfonamider
 Isoniazid

Referencer 
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag. .

Farmakokinetik
Slimminge (Køge Kommune)

Slimminge er en landsby på Østsjælland med , beliggende i Gørslev Sogn ved landevejen imellem Køge og Ringsted. Landsbyen ligger i Køge Kommune og tilhører Region Sjælland.

Skovbo Efterskole ligger ved Slimminge. Tidligere lå landsbyen i Skovbo Kommune.

Kilder 

Byer i Køge Kommune
Hohenthann

Hohenthann er en kommune i Landkreis Landshut, i regierungsbezirk Niederbayern i den tyske delstat Bayern.

Geografi 
Hohenthann ligger nord for Landshut i Planungsregion Landshut ved den østlige udkant af landskabet Hallertau.

Kommunen er præget af landbrug, og er den arealmæssigt største i Landkreisen, og består af i alt 62 landsbyer og bebyggelser, hvoraf de vigtigste er Andermannsdorf, Kirchberg, Oberergoldsbach, Petersglaim, Schmatzhausen, Türkenfeld, Wachelkofen, Weihenstephan og Hohenthann.

Eksterne henvisninger 

 Informationsbroschüre der Gemeinde Hohenthann

Hallertau
Petropavlovsk-Kamtjatskij

Petropavlovsk-Kamtjatskij () er en by i det østlige Rusland grundlagt 1740, den største by på Kamtjatkahalvøen og det administrative center i Kamtjatka kraj. Byen har  indbyggere. Det er den østligst beliggende by i det euroasiskekontinent. Byen ligger omgivet af vulkaner, bjerge og udsyn til Stillehavet i Avatja-bugten.

Historie 

Petropavlovsk-Kamtjatskij blev grundlagt i  som Petropavlovskij ostrog () under 2. Kamtjatka-ekspedition under ledelse af Vitus Bering opkaldt efter ekspeditionens to skibe; apostlene Peter og Poul "Svjatoj apostol Pjotr i Pavel" ( og Poul).

Erhverv 

I kraft af beliggenheden ud ved Stillehavet har der gennem alle tider været fiskeri, som er grundlag for forskellige former for fiskeindustri, samt skibsværft. Desuden findes et der et havforskningsinstitut i byen.

De naturlige omgivelser danner grundlag for en alsidig turisme med bjørnejagt, bjergbestigning/trekking og fisketure.

Klima 
Grundet nærheden til havet, udlignes de store temperaturudsving, som man finder andre steder i Sibirien. Om vinteren kan forventes temperaturer omkring -8 °C, mens der om sommeren typisk er +10-19 °C. Årets gennemsnit er +1,5 grader Celsius. Nedbøren er 895 mm pr. år med mest nedbør i oktober. Dog falder der som i det øvrige Siberien store mængder sne om vinteren.

Venskabsbyer 
 Kushiro, Japan
 Unalaska, USA
 Sevastopol, Rusland

Referencer

Eksterne henvisninger 

Byer i Kamtjatka kraj
Isoniazid

Isoniazid er et indholdsstof i lægemidler mod tuberkulose, der for det meste forårsages af bakterien mycobacterium tuberculosis. Isoniazid hæmmer dannelsen af mykolsyre, der indgår i mycobacterium tuberculosis' cellevæg, hvilket fører til, at cellevæggen opbygges forkert, og bakterierne dør.

Farmakokinetik 
Stoffet elimineres fra kroppen, overvejende ved konjugation i leveren med acetat til acetylisoniazid. Dette stof er mindre aktivt og udskilles lettere end isoniazid selv. Nogle patienter er hurtige acetylatorer (ca. 40% af den kaukasiske befolkning), og hos disse er halveringstiden for isoniazid ca. 60 minutter, og hos langsomme acetylatorer (ca. 60& af den kaukasiske befolkning) er halveringstiden ca. 160 minutter.

Bivirkninger 
Bivirkningerne ved indtagelse af isoniazid er bl.a.:
 Perifere nervesymptomer
 Kramper
 Betændelse af synsnerven
 Svimmelhed
 Ataksi
 Eufori
 Nedsat hukommelse
 Psykoser (sjældent)
 Mavebesvær
 Leverbetændelse
 Methæmoglobinæmi

Symptomer ved forgiftning 
Symptomerne ved forgiftning er bl.a.:
 Kvalme
 Opkastning
 For lavt blodtryk
 Kramper

Lægemidler indeholdende isoniazid på det danske marked 
Isoniazid fås i Danmark kun på recept. Der er kun ét lægemiddel med isoniazid som det eneste aktive stof:
 Isoniazid "Oba", tabletter á 300 mg

De følgende lægemidler er kombinationspræparater med isoniazid som et af de aktive stoffer:
 Rimactazid, Komb., tabletter á 75 mg isoniazid og 150 mg rifampicin.
 Rimcure, Komb., tabletter á 75 mg isoniazid, 400 mg pyrazinamid og 150 mg rifampicin.
 Rimstar, Komb., tabletter á 275 mg ethambutol, 75 mg isoniazid, 400 mg pyrazinamid og 150 mg rifampicin

Eksterne links 
Læs mere om medicin, der indeholder Isoniazid på medicin.dk

Referencer 
 Christophersen, Bolette et al. Kompendium i farmakologi (2. udgave, 2007). Foreningen Af Danske Lægestuderendes Forlag. 
 medicin.dk, hentet d. 5/1-2009

Se også 
 Tuberkulose

Antibiotika
Organiske nitrogenforbindelser
P.T. Barnum

Phineas Taylor Barnum (5. juli 1810 – 7. april 1891) var en amerikansk cirkusdirektør. Han grundlagde Barnum's American Museum i New York City. Han var endvidere ejer af et cirkus.

Barnums mest berømte forestillinger 
 Jenny Linds amerikanske tourné i 1850-52
 dværgen Tom Thumb
 dværgen Lavinia Warren
 elephanten Jumbo
 dramatisering af Onkel Toms hytte
 hoaxer, f.eks. Fiji-havfruen, Cardiff-kæmpen

Eksterne henvisninger 

 P.T. Barnum-museet i Bridgeport, Connecticut, USA (på engelsk) 

Erhvervsfolk fra USA
Cirkus
Obninsk

Obninsk (, ) er en by i det vestlige Rusland, beliggende i Kaluga oblast. Byen har  indbyggere. Obninsk ligger 110 km sydvest for Moskva og 68 km nordøst for oblastens administrative center Kaluga. Den nærmeste by er Balabánovo, 10 km væk.

Historie 

Indtil 1900-tallet fandtes en lille landsby, hvor Obninsk ligger i dag. Landsbyen havde udviklet sig omkring en herregård, der første gang omtales 1500-tallet. Var besat af Nazi styrker fra oktober til december 1941. Efter anden verdenskrig, i , blev byen grundlagt hvor landsbyen havde ligget. I 1954 idriftsattes Obninsk atomkraftværk som verdens første kommercielt drevne atomkraftværk, hvilket medførte stor befolkningstilvækst. I 1956 fik Obninsk bystatus. Obninsk atomkraftværk blev taget ud af drift i 2002.

Befolkningsudvikling 

Note: Data fra folketællinger

Økonomi 

Obninsk er i dag en vigtig videnskabs- og forskningsby (Naukograd) med talrige institutter og forskningscentre inden for rumteknologi med kontrolstationer til satellitter, atomenergi - herunder forskningsinstitutet (IPPE) - og meteorologi og andre videnskabelige områder.

Byen ejer et 315 meter højt forskningstårn. Konstruktionen er bemærkelsesværdig: Tårnet har en diameter på kun 2 til 3 m, derfor er den sikret med stålkabler. Den bruges kun til forskningsformål og er ikke tilgængelig for turister.

Trafik 

Obninsk ligger ved Ukraine-motorvejen  fra Moskva til Kyiv og den parallelle jernbanelinje.

Referencer

Eksterne henvisninger 

Byer i Kaluga oblast
Etableret i 1946
Mario Strikers Charged Football

Mario Strikers Charged Football, (kendt som Mario Strikers Charged i USA), er et sports computerspil som er udviklet den canadiske udvikler Next Level Games og udgivet af Nintendo til Wii.

Referencer 

Computerspil fra 2007
Super Mario
Nintendo-spil
Wii-spil
Batajsk

Batajsk (, ) er en by i det vestlige Rusland, beliggende i Rostov oblast med   indbyggere. Batajsk blev grundlagt .

Erhverv 
Erhvervslivet i Batajsk er tæt sammenvævet med den nærliggende Rostov ved Don, men i selve Batajsk findes fødevareindustri og tekstilindustri.

Referencer

Eksterne henvisninger 

Byer i Rostov oblast
Kinesjma

Kinesjma (, ) er den næststørste by i Ivanovo oblast, Centrale føderale distrikt i Den Russiske Føderation, Kinesjma ligger på bredden af floden Volga, og har  indbyggere.

Kinesjma blev grundlagt i 1429.

Referencer

Eksterne henvisninger 

Byer i Ivanovo oblast
Det vilde ræs

Det vilde ræs kan henvise til:

 Det vilde ræs (Jumbobog) - en jumbobog
 Det vilde ræs (film fra 1977) - en amerikansk komediefilm fra 1977
Magadan

Magadan (, ) er administrativt center i Magadan oblast i den fjernøstlige del af Den Russiske Føderation beliggende ved det Okhotske hav med  indbyggere.

Magadan blev grundlagt i 1933.

Geografi

Klima

Venskabsbyer 
  Anchorage, USA (1991)
  Tonghua, Kina (1992)
  Jelgava, Letland (2006)

Referencer

Eksterne henvisninger 

Byer i Magadan oblast
Slatoust

Slatoust (, ) er en by i Tjeljabinsk oblast i Urals føderale distrikt i Den Russiske Føderation. Byen ligger 110 kilometer vest for Tjeljabinsk og har  indbyggere.

Slatoust blev grundlagt i 1754 og ligger i de centrale Uralbjerge ved floden Ai.
I Slatoust findes vigtige metalværker, urfabrik og en berømt klingefabrik.
Slatoust ligger ved hovedvej   og er forbundet med resten af Rusland via Den transsibiriske jernbane.

Kendte personer fra Slatoust  
 Boris Sjaposjnikov - Sovjetisk marskal
 Anatolij Karpov - Tidligere skakverdensmester

Referencer

Eksterne henvisninger 

Byer i Tjeljabinsk oblast
Korporatisme

Korporatisme er et politisk og økonomisk system, hvor samfundets forskellige interessegrupper ikke modarbejder hinanden i form af strejker, lockouts, men derimod målbevidst arbejder sammen om at nå til enighed. Korporatisme betyder oversat fra latin noget i retning af kropsskab, samfundet opfattes som en sammenhængende krop, hvor hver enkelt del er uundværlig for kroppen. Dette kendes også som organismetanken.

Statslig Korporatisme 
I det fascistiske Italien og det nazistiske Tyskland, og til dels også Sovjetunionen, blev korporatismen udøvet sådan, at alle interesseorganisationer, eksempelvis fagbevægelser, blev tvunget til at acceptere løn og arbejdsvilkårene. Alle grupper skulle ofre sig til statens fælles bedste. Grundtanken er, at alle statens indbyggere dybest set har samme mål, nemlig fremgang for nationen, og at de derfor skal bilægge indbyrdes strid og afskaffe opdelingen i klasser og samfundsgrupper til fordel for at arbejde sammen til nationens fremme.

Neo-Korporatisme 
På grund af sammenhængen med tidligere tiders autoritære, totalitære regimer har korporatisme fået en negativ klang.
I en nyere betydning er de skandinaviske lande og Belgien dog blevet fremhævet som eksempler på frivillig korporatisme, hvor interessegrupper, i dette tilfælde uden statslig indblanding, indgår bindende aftaler på vegne af gruppens medlemmer.

Eksterne henvisninger 

 Peter Marker: "Den østrigske korporatisme under forandring" (Politica, Bind 27; 1995) 
 Peter Munk Christiansen og Niels Chr. Sidenius: "Korporatisme på retur?" (Politica, Bind 27; 1995) 
 Niels Chr. Sidenius: "Korporatisme i vor tid?" (Politica, Bind 29; 1997)

Politisk økonomi
Mammutbog nr. 10

Mammutbog nr. 10 udkom den 10. februar 2004. Den er på 510 sider og indeholder 21 historier.

Historierne er:

Anders And i Streng kontrol

Stålanden i Gemmeleg

Vildmule i Skat søges

Onkel Joakim i Karnevalsløjer

Bjørnebanden i Tyve og tyvere

Anders And i Effektiv sikring

Rip, Rap og Rup i En kugleskør kanut

Anders And i Et sjældent fund

Onkel Joakim i Operation Guldkorn

Mickey Mouse i Ufred i Fredsted

Stålanden i Filmisk fornærmelse

Fætter Højben i Kløve i en kløver

Anders And i På sporet

Fedtmule i Den nye bil

Anders And i En hundesvær opgave

Mickey Mouse i Den store pyramide

Onkel Joakim i Et komisk fund

Anders And i Sporten i sporten

Fætter Vims i Kys frøen

Onkel Joakim i Det glemte guld

Onkel Joakim i Når daleren ruller

Mammutbøger
Fernando Vallejo

Fernando Vallejo Rendón  (født 24. oktober 1942 i Medellin) er en colombiansk forfatter, biolog og filminstruktør.

Bibliografi 
 Logoi: una gramática del lenguaje literario (1983) 
 Barba Jacob, el mensajero (1984) 
 Los días azules (1985) 
 El fuego secreto (1987) 
 Los caminos a Roma (1988) 
 Años de indulgencia (1989) 
 El mensajero (1991) 
 Entre fantasmas (1993) 
 La virgen de los sicarios (1994) 
 Chapolas negras (1995) 
 La tautología darwinista (1998)
 El desbarrancadero (2001) 
 La rambla paralela (2002) 
 Mi hermano el alcalde (2003) 
 Manualito de imposturología física (2005)
 La puta de Babilonia (2007)

Eksterne henvisninger 
 

Skønlitterære forfattere fra Colombia
Filminstruktører
Personer fra Medellín
W.H. Auden

Wystan Hugh Auden (født 21. februar 1907, død 29. september 1973) – kendt som W. H. Auden, var en engelsk/amerikansk digter, og betragtes af mange som en af det 20. århundredes største forfattere. Hans værker er kendt for deres stilistiske og tekniske udførelse, deres engagement i moralske og politiske emner, samt varieteten i tone, form og indhold. De centrale temaer i hans poesi er kærlighed, politik, religion og moral samt forhold mellem enkelte mennesker og den anonyme upersonlige natur.

Auden studerede ved Gresham's School i Norfolk 1920-1925 og ved Christ Church, University of Oxford 1925-1928. Efter at have deltaget i den spanske borgerkrig kom han til USA i 1939 og blev amerikansk statsborger i 1946.

Han debuterede med samlingen Poems i 1928.
Han har skrevet librettoen til Igor Stravinskys opera Lastens vej, 1951.

Referencer

Eksterne henvisninger 

Digtere fra Storbritannien
Briter i 1900-tallet
Volsk

Volsk (, ) er en by i det vestlige Rusland, beliggende i Saratov oblast, ved bredden af floden Volga. Volsk har  indbyggere. Byen ligger 147 km nordøst for Saratov. Predtupikovaja banegården på Privolzjskaja jernbanen, der betjener oblasterne Saratov, Volgograd og Astrakhan har en station, Volsk-2, byen.

Volsk blev grundlagt i .

Referencer

Eksterne henvisninger 

Byer i Saratov oblast
Etableret i 1690
Vorkuta

Vorkuta ( - fra nenets-sproget med betydningen "mange bjørne," "bjørnehjørnet") er en by i det nordlige Rusland, beliggende i Republikken Komi, lige nord for polarcirklen. Vinteren varer omkring 8 måneder; anslået frostfri periode er 70 dage årligt. 
Om sommeren hænger skyer af myg på størrelse med tommelfingernegle over sumpene. 

Byen har et indbyggertal på ca. 52.000 (pr. 2022).

Vorkuta blev grundlagt i 1932 som en tvangsarbejdslejr i Stalins Gulag-system. Vorkutlag  lå i Ruslands næststørste kulområde, og de indsatte arbejdede i kulminerne. Der var på det meste ikke mindre end 132 underlejre i Vorkutas Gulag-system. Fra 1939 sad polske fanger her, indtil Sovjetunionen sluttede sig til de allierede efter Tysklands angreb i 1941. Derefter kom der tyske krigsfanger til Vorkuta. 

I juli 1953 gik de indsatte, der var tvunget til at arbejde i kulminerne, til en gå-sagte-aktion som protest mod de frygtelige forhold. Efter to uger blev strejken brutalt slået ned 1. august 1953, da lejrkommandanten Derevjanko beordrede hæren til at åbne ild mod de strejkende, hvoraf mindst 53 blev dræbt.  En af de dræbte var Janis Mendriks, født i Letland i januar 1907. I 1942 under den tyske besættelse var Mendriks katolsk præst, men nægtede at forrette ved begravelsen af en tysk politimand, Mendriks kendte som en forhærdet trosfornægter. Mendriks måtte gå i dækning resten af krigen; og i 1950 var det sovjetmyndighederne, der dømte ham til fængsel i ti år. Som minearbejder i Vorkuta bistod han sine medfanger som præst. 

Under den kolde krig var en række amerikanere fanger her, deriblandt Homer Cox (bortført fra Berlin),  menig William Marchuk (ligeledes bortført fra Berlin), og John Noble (arresteret i Dresden), samt mange uidentificerede. Homer Cox blev bortført i september 1949 og sendt tilbage til Berlin først 29. december 1953 sammen med sin medfange Leland Towers. Cox døde allerede i september 1954 af lungebetændelse hjemme i Oklahoma. 

Vorkutas tvangsarbejdslejre lukkede i 1962, men mange af de tidligere fanger blev boende i den nærliggende by Vorkuta, der var oprettet i 1936.  Af de 40.000 pensionister i dagens Vorkuta beregnes omkring 32.000 at være tidligere Gulag-fanger, eller deres efterslægt. 

Vorkutas kulminer tilhører milliardæren Alexej Mordashov;  hans selskab Severstal er Ruslands største stålfabrikant. Minerne skaffer brændstoffet til stålfabrikken, hvis produktion blev halveret i slutningen af 2008. Efterfølgende er Vorkutaugol (Vorkuta-kul) gået til nedsættelse af lønninger og opsigelser af ansatte. Murmansk, Norilsk og Vorkuta, verdens tre største arktiske byer - alle i Rusland - har tabt i nærheden af halvdelen af indbyggerne siden 1989, dog færrest i Norilsk.

Noter

Eksterne henvisninger 
 The Guardian: The last town in Sovietland

Byer i republikken Komi
Jejsk

Jejsk (, ) er en by i det sydvestlige Rusland, beliggende ved bredden af det Azovske hav 170 kilometer sydvest for Rostov ved Don. Byen har et indbyggertal på  indbyggere og er kendt for bl.a. fiskeri. På grund af sit milde, solrige klima (juli + 24 grader Celsius) besøges Jejsk af mange turister.

Jejsk blev grundlagt i 1848.

Kilder

Eksterne henvisninger 

Byer i Krasnodar kraj
John Keats

John Keats (født 31. oktober 1795 i London, død 23. februar 1821 i Rom) var en af de betydeligste digtere i den engelske romantik.

Keats blev født i Moorgate, London, hvor faren var staldkarl; i 1803 døde han efter et fald fra en hest, og moren giftede sig igen straks efter, men forlod hurtigt den nye ægtemand og flyttede med børnene til Keats' bedstemor.

I løbet af Keats' korte liv blev hans arbejde stadig udsat for kritiske angreb, og det var først efter hans død, at hans værkers betydning blev bredt anerkendt. Keats’ poesi sprudler af overstrømmende kærlighed til sproget og en overvældende og sensuel forestillingsevne. Han følte ofte, at han skrev i skyggen af tidligere digtere og først mod slutningen af livet skrev han sine mest originale og mindeværdige digte: Ode to Psyche, Ode on a Grecian Urn og Ode to a Nightingale, skrevet forår og sommer 1819.

Eksterne henvisninger 
 

 Samlede værker i elektronisk udgave – Bartleby.com
 Keats-Shelley-huset i Rom 

Digtere fra England
Briter i 1700-tallet
Briter i 1800-tallet
Personer fra London
Adrian Gross

Adrian Gross (født 14. januar 1985) er en amerikansk basketballspiller, der i 2008/2009 sæsonen spillede for Team FOG Næstved i Canal Digital Ligaen.

Adrian Gross spiller med sine 200 cm center.

Kilde 

Basketballspillere fra USA
Danilo Fatic

Danilo Fatic er en basketballspiller fra Montenegro, der spiller sit fjerde år i Team FOG Næstved i sæsonen 2008-09 efter en enkelt sæson hos Svendborg Rabbits i 2007-08.

Bedrifter 
Danilo Fatic tabte sammen med sit hold Team FOG Næstved pokalfinalen i sæsonen 2008-09 til Bakken Bears, men opnåede alligevel titlen som "Årets pokalfighter".

Ydermere var Danilo Fatic en del af den Svendborg Rabbits-trup, der vandt pokalturneringsguld og ligasølv i sæsonen 2007-08.

Tjek fødselsår
Basketballspillere fra Danmark
Aleksandar Đorđević

Aleksandar "Sasa" Đorđević er en serbisk basketballspiller, med fortid hos klubber i Polen og Serbien. fra 2007 til 2009 sæsonen spillede den 190 cm. høje point guard for Team FOG Næstved i Danmark.

Basketballspillere fra Serbien
Martin Høirup

Martin Høirup  (født 5. juli 1982) er en 195 cm høj dansk basketballspiller, som spiller for Team FOG Næstved, hvor han er anfører, på 15. år i sæsonen 2010/11. Har været udtaget til bruttotruppen til det danske landshold, men har endnu sin første landskamp til gode.

Martins primære position på banen er power forward, men i 2010/11 sæson formodes han at skulle spille small forward, da klubben besidder to stærke inside spillere i Lee Roberts og Peter Johansen, der begge er over to meter i højden.

Eksterne henvisninger 

 

Basketballspillere fra Danmark
Mikael Hansen

Mikael Hansen er en dansk basketballspiller fra Team FOG Næstved. Den 2 meter høje centerspiller har spillet for Næstved i 16 år.

Henvisning 

Tjek fødselsår
Basketballspillere fra Danmark
Hollandske euromønter

Hollandske euromønter har to forskellige motiver designet af Bruno Ninaber van Eyben, begge motiver viser portrættet af Dronning Beatrix af Nederlandene. Alle mønterne viser også EUs 12 stjerner samt årstallet for prægningen.

Ligesom i Finland har de fleste nederlandske forretninger besluttet ikke at give 1- og 2 cent mønterne tilbage fra 1. september 2004. Mønterne gæller dog stadig som gyldigt betalingsmiddel. Beløbet rundes af til de nærmeste 5 cent. Beløb der ender med 1, 2, 6 eller 7 cent rundes ned og beløb der ender med 3, 4, 8 eller 9 rundes op. Der afrundes kun på det totale beløb.

De Nederlandske euromønter 
For billeder af fællessiden se euromønter.

Mønter i cirkulation

€2 erindringsmønter

Eksterne henvisninger 

 Den europæiske centralbank – Information om de nederlandske euromønter
 Nederlandenes centralbank
 Euro informationssiden Nederlandene

Fodnoter 

Euromønter efter land
Euromønter